Kamu bisa jelasin ke aku soal Lori pikap dalam bahasa melayu?

Lori pikap atau dipanggil trak pikap merupakan sejenis lori ringan dengan ruang kargo terbuka di bahagian belakang dan ruang kabin berasingan di hadapan. Di Malaysia, maksud pikap yang difahami kebanyakan ialah apa saja kenderaan yang mempunyai ruang kargo terbuka di belakang tidak kira sama ada bentuk kereta seperti Proton Arena atau 4x4 (disebut four-by-four) seperti Toyota Hilux. Ia banyak digunakan untuk kegunaan komersial, tetapi sejak akhir-akhir ini lori pikap semakin menarik perhatian pengguna bukan komersial sebagai kenderaan gaya hidup berikutan reka bentuk model-model terkini yang semakin menarik, seperti Isuzu D-Max, Toyota Hilux, Mitsubishi Triton, Ford Ranger dan Nissan Navara. Di Malaysia lori pikap tidak memerlukan pemandu memiliki lesen memandu kelas E (kenderaan berat), memadailah dengan lesen kelas D (kereta) sahaja.

Sejarah lori pikap bermula dengan penciptaan lori pikap berasaskan Ford Model T pada tahun 1925.